קנת האם

קנת האם (באנגלית: Kenneth Ham; נולד ב-12 בדצמבר 1964, ניו ג'רזי) הוא טייס קרב ולשעבר אסטרונאוט בתוכנית מעבורות החלל של נאס"א.

ביוגרפיה
קנת האם נולד בעיירה פחיינפילד שבניו ג'רזי. עוד בזמן לימודים בבית ספר הוא לקח שיעורי טיסה. בשנת 1987 הוא סיים לימודי תואר ראשון בהנדסת אווירונאוטיקה באקדמיה הימית של ארצות הברית.

לאחר סיום הלימודים האם התגייס לצי ארצות הברית וסיים קורס טיס. הוא התחיל לשרת כטייס "מקדונל דאגלס F/A-18 הורנט" והוצב במספר בסיסים של הצי. האם השתתף במשימות מבצעיות בבוסניה והרצגובינה ובצפון עיראק. בשנת 1996 הוא סיים ללמוד תואר שני בבית הספר של הצי ללימודים מתקדמים. לאחר הלימודים הוא קיבל הסמכה של טייס ניסוי.

האם ביצע כ-6,000 שעות טיסה ב-40 מטוסים וביצע כ-300 נחיתות על נושאת מטוסים.

שירות בתחום החלל
בשנת 1998 האם נבחר לצוות אסטרונאוטים. הוא סיים קורס במרכז החלל ג'ונסון וביצע מספר משימות בצוות הקרקע.

ביולי 2008 הוא טס לחלל כטייס במשימה STS-124 במעבורת החלל דיסקברי (מארק קלי היה מפקד צוות).משימה זו נועדה להוסיף לתחנת החלל הבינלאומית את מעבדת הניסויים היפנית, "קיבו" ("תקווה" ביפנית), שהיא בעלת זרוע רובוטי עצמאי משלה.

במאי 2010 הוא טס בפעם השנייה במשימת STS-132 של מעבורת החלל אנדוור כמפקד צוות. משימה זו נועדה להביא אל תחנת החלל הבינלאומית חלקי חילוף בעזרת מנשא מטען משולב. בנוסף, מביאה המעבורת "מודול מחקר זעיר", מודול רוסי בשם "ראסווט", שיוצמד לחלקו התחתון של מודול "זאריה". למודול זה יוצמדו מבחוץ רדיאטור, תא חיבור לוויסות אוויר ליוצאים לחלל, וזרוע רובוטית נוספת, של סוכנות החלל האירופית, המתוכננת להעביר ניסויים ממנעל אוויר רוסי ולהניח אותם בצד החיצוני של התחנה. היא מצוידת גם במצלמות באור תת-אדום המיועדות לסריקה חיצונית של התחנה, והיא תוכל גם להעביר אסטרונאוטים ממקום למקום בזמן פעילות חוץ רכבית.

בדצמבר 2012 האם פרש מנאס"א.

לאחר פרישה מנאס"א
לאחר הפרישה האם מונה לתפקיד ניהולי בבית הספר של הצי ללימודים מתקדמים. בשנת 2014 הוא עבר ל-Bigelow Aerospace.

קישורים חיצוניים

 ביוגרפיה
 ביוגרפיה באתר נסא"א

הערות שוליים

אסטרונאוטים אמריקאים
טייסי צי ארצות הברית
טייסי ניסוי אמריקאים
בוגרי בית הספר לטייסי ניסוי של הצי האמריקאי
מעוטרי אות לגיון ההצטיינות
מעוטרי צלב התעופה המצוינת (ארצות הברית)
מעוטרי מדליית האוויר
אמריקאים שנולדו ב-1964